Mirna Lekić

Mirna Lekić je rođena 1980. u Sarajevu, gdje je i pohađala osnovnu muzičku školu. 
U New York je doselila 1993. godine nastavljajući studije klavira sa Lidijom Dvorzets-Boguslavski. 

Diplomirala je s visokim odlikovanjem (magna cum laude) na Eastman School of Music kao student Douglasa Humphreysa, i 2004. završila magistarski studij na Mannes College of Music u klasi Arkadija Aronova i Irine Morozove. Nagrađena je s nekoliko stipendija, kao i na raznim njujorskim takmičenjima. 

U posljednjih par godina pohađala je kurseve pijanista u New Yorku, Las Vegasu i Francuskoj. Uporedo sa pedagoškim radom, u New Yorku nastupa kao solista i kamerni muzičar.

 Reference 

 Vanjski linkovi 

Kategorija:Rođeni 1980.
Kategorija:Biografije, Sarajevo
Kategorija:Bosanskohercegovački pijanisti